CELEX: 22020D0298
Language: et
Date: 2019-12-13 00:00:00
Title: EMP Ühiskomitee otsus nr 279/2019, 13. detsember 2019, millega muudetakse EMP lepingu I lisa „Veterinaar- ja fütosanitaarküsimused“ ning II lisa „Tehnilised normid, standardid, katsetamine ja sertifitseerimine“ [2020/298]

5.3.2020   
               
               
                  ET
               
               
                  Euroopa Liidu Teataja
               
               
                  L 68/8
               
            
         EMP ÜHISKOMITEE OTSUS
         nr 279/2019,
         13. detsember 2019,
         millega muudetakse EMP lepingu I lisa „Veterinaar- ja fütosanitaarküsimused“ ning II lisa „Tehnilised normid, standardid, katsetamine ja sertifitseerimine“ [2020/298]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 14. jaanuari 2019. aasta delegeeritud määrus (EL) 2019/478, millega muudetakse Euroopa Parlamendi ja nõukogu määrust (EL) 2017/625 selliste saadetiste kategooriate osas, mille suhtes kohaldatakse piiripunktis ametlikku kontrolli (1).
                  
               
                     (2)
                  
                  
                     Käesolevas otsuses käsitletakse õigusakte, mis sisaldavad sätteid taimetervise kohta. Taimetervist käsitlevad õigusaktid ei kuulu EMP lepingu kohaldamisalasse, mistõttu taimetervist käsitlevaid sätteid ei kohaldata EFTA riikide suhtes.
                  
               
                     (3)
                  
                  
                     Käesolevas otsuses käsitletakse õigusakte, mis sisaldavad sätteid elusloomade, välja arvatud kalade ja vesiviljelusloomade kohta. Sätteid elusloomade, välja arvatud kalade ja vesiviljelusloomade kohta ei kohaldata Islandi suhtes, nagu on sätestatud EMP lepingu I lisa I peatüki sissejuhatava osa lõikes 2.
                  
               
                     (4)
                  
                  
                     Käesolevas otsuses käsitletakse veterinaarküsimuste, sööda ja toiduainetega seotud õigusakte. Veterinaarküsimusi, sööta ja toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes ja II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
                  
               
                     (5)
                  
                  
                     Seetõttu tuleks EMP lepingu I ja II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa I peatüki osa 1.1 punkti 11b (Euroopa Parlamendi ja nõukogu määrus (EL) 2017/625) ja II peatüki punkti 31q (Euroopa Parlamendi ja nõukogu määrus (EL) 2017/625) lisatakse järgmine tekst:
            „muudetud järgmise õigusaktiga:
            
                        —
                     
                     
                        
                           32019 R 0478: komisjoni 14. jaanuari 2019. aasta delegeeritud määrus (EL) 2019/478 (ELT L 82, 25.3.2019, lk 4).“
                     
                  
         
            Artikkel 2
            EMP lepingu II lisa XII peatüki punkti 164 (Euroopa Parlamendi ja nõukogu määrus (EL) 2017/625) lisatakse järgmine tekst:
            „muudetud järgmise õigusaktiga:
            
                        —
                     
                     
                        
                           32019 R 0478: komisjoni 14. jaanuari 2019. aasta delegeeritud määrus (EL) 2019/478 (ELT L 82, 25.3.2019, lk 4).“
                     
                  
         
            Artikkel 3
            Delegeeritud määruse (EL) 2019/478 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 4
            Käesolev otsus jõustub 14. detsembril 2019, tingimusel et kõik EMP lepingu artikli 103 lõike 1 kohased teated on edastatud, (*1) või EMP ühiskomitee 27. septembri 2019. aasta otsuse nr 210/2019 (2) jõustumise päeval, olenevalt sellest, kumb kuupäev on hilisem.
         
         
            Artikkel 5
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 13. detsember 2019
            
               
                  EMP ühiskomitee nimel
               
               
                  eesistuja
               
               Gunnar PÁLSSON
            
         
         
            (1)  ELT L 82, 25.3.2019, lk 4.
         
            (*1)  Põhiseadusest tulenevaid nõudeid ei ole nimetatud.
         
            (2)  Euroopa Liidu Teatajas seni avaldamata.